《愧室丁未试御史报罢余赠别有当代南雷人不识之句子益方裒集其生前酬唱之作书来属补录附此追挽 其一》
清代·郭曾炘

易箦丁宁愿竟虚，横流一决遂沦胥。南雷若使生今日，应废《明夷待访》书。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。